als_Latn dik_Latn sag_Latn
Gara për Durrësin, Duka: Kam mbështetjen e së djathtës, sipas përllogaritjeve jam shumë afër fitoresPolitike e Shtunë, 21 Mars, 2015 | 22:23 pm
Deputeti i Partisë Republikane, Agron Duka, një nga emrat e së djathtës për garën në zgjedhjet vendore për Bashkinë e Durrësit ka deklaruar sot se ndonëse nuk është orakull, ndjen se është shumë afër fitores në këtë qytet.
I ftuar në emisionin e mëngjesit në “Ora News”, Duka ka akuzuar kreun aktual të bashkisë, Vangjush Dakon për gjendjen në të cilën sipas tij, është katandisur qyteti bregdetar, tërësisht i betonizuar.
“Me këtë nuk kam parasysh se jam kundër betonit, pasi ndërtimet me këtë bëhen, natyrisht, por Durrësi është betonizuar nga ndërtimet pa kriter”- ka thënë ai, duke shtuar se ky do të jetë një element shumë i rëndësishëm gjatë fushatës zgjedhore, si akuzë për kundërshtarin.
Duka ka pranuar se ka tërësisht mbështetjen e së djathtës. “Unë nuk do të shfaqja asnjë ambicie nëse do të dyshoja se nuk do të kisha suportin e së djathtës, jam deputet i Kuvendit të Shqipërisë, kështu që nuk mund të mendoni se nuk e gëzoj këtë mbështetje”- ka thënë ai.
Pyetur se si e sheh ai elektoratin dhe shanset për të fituar në këtë garë, Duka iu përgjigj: “ Nuk jam orakull, të them me garanci, por sipas përllogaritjeve dhe asaj që ndjej, e në kontakt me elektoratin e djathtë, jam shumë afër fitores”.
Sa për diferencën mes votave, ai ka thënë se diferenca në favor të së djathtës do të jetë e ndjeshme, gjithnjë duke pasur parasysh se si është elektorati i këtij qyteti.
“Nëse kemi parasysh që zona mund të numërojë këtë radhë 110 mijë votues, atëherë besoj se 2 mijë vota më shumë do të jenë për të djathtën”- tha Duka.
als_Latn als_Latn als_Latn als_Latn als_Latn als_Latn als_Latn als_Latn